സിമി വാലി

സിമി വാലി, ('ഷിമിയി' എന്ന ചുമാഷ് പദത്തിൽനിന്നു രൂപപ്പെട്ടത്) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ വെഞ്ചുറാ കൗണ്ടിയുടെ തെക്കുകിഴക്കൻ കോണിലെ ഇതേപേരിലുള്ള താഴ്വരയിൽ സ്ഥിതിചെയ്യുന്ന ഒരു നഗരമാണ്. ലോസ് ഏഞ്ചലസ് നഗരകേന്ദ്രത്തിൽനിന്ന് ഏകദേശം 30 മൈൽ (48 കിലോമീറ്റർ) അകലെയുള്ള സിമി വാലി, ഗ്രേറ്റർ ലോസ് ഏഞ്ചൽസ് മേഖലയുടെ ഭാഗമാണ്.

തൌസൻറ് ഓക്സ്, മൂർപാർക്ക്, ലോസ് ഏഞ്ചൽസ് എന്നീ നഗരങ്ങൾക്കു തൊട്ടടുത്താണ് ഈ നഗരം സ്ഥിതി ചെയ്യുന്നത്. 2000 ൽ 111,351 ആയിരുന്ന ഈ നഗരത്തിലെ ജനസംഖ്യ, 2014 ൽ 126,871 ആയി കണക്കാക്കപ്പെട്ടിരിക്കുന്നു. 

 ചരിത്രം 
സിമി വാലി നഗരം സ്ഥിതിചെയ്യുന്ന പ്രദേശത്ത് ഒരുകാലത്ത് ചുമാഷ് ജനതയാണ് അധിവസിച്ചിരുന്നത്. സലിനാസ് താഴ്വര മുതൽ സാന്താ മോനിക്ക മലനിരകൾവരെയുള്ള ഭൂരിഭാഗം പ്രദേശങ്ങളിലും 10,000 മുതൽ 12,000 വർഷങ്ങൾക്കുമുമ്പുതന്നെ അവരുടെ സാന്നിധ്യമുണ്ടായിരുന്നു.Starr, Kevin. 2007. California: A History. Modern Library Chronicles 23. Random House Digital, Inc. Page 13. .Johnson, John R. 1997. Chumash Indians in Simi Valley in Simi Valley: A Journey Through Time. Simi Valley, CA: Simi Valley Historical Society. Page 5. .Gamble, L. H., & Enki Library eBook. 2008. The Chumash World at European Contact (1st ed.). University of California Press. Page 26. 

 അവലംബം 

വർഗ്ഗം:കാലിഫോർണിയയിലെ നഗരങ്ങൾ